ako vám môže pomôcť protizápalová strava?
pomáha znižovať zápal. ak máte napríklad reumatoidnú artritídu, zmena jedálnička vás síce nezbaví ochorenia mávnutím čarovného prútika – môže však znížiť počet vzplanutí, pomôcť zmierniť bolesti a znížiť šance na vznik sprievodných zdravotných problémov. harmonizuje imunitu. protizápalová strava pomáha eliminovať neprimerané reakcie imunitného systému, o ktorých sa predpokladá, že sú hlavnou príčinou vzniku systémového zápalu. dochádza k obnove črevného mikrobiómu, čím sa posilňuje aj zdravie imunitného systému. dopĺňa potrebné živiny. protizápalové potraviny obsahujú množstvo antioxidantov, fytoživín a ďalších živín nevyhnutných na boj so skrytým zápalom. taktiež zabezpečujú potravu pre črevné baktérie, čím dôjde k zefektívneniu trávenia, naštartovaniu metabolizmu, ale aj regenerácii mikrobiómu a črevnej výstelky a posilneniu zdravia čriev. stabilizuje cukor v krvi. väčšina protizápalových potravín má zároveň nízku glykemickú záťaž, čím prispievajú k stabilizácii hladiny cukru v krvi. práve zvýšená hladina cukru v krvi vedie k nadváhe a obezite. a je veľmi dobre známe, že tukové bunky sú jedným z najvýznamnejších prispievateľov ku chronickému zápalu.
imunitný systém reaguje na nezdravú stravu podobne ako na infekciu – zápalom. vedci vo svojej štúdii skúmali myši náchylné na vznik aterosklerózy a kŕmili ich nezdravou stravou. nezdravý spôsob stravovania viedol k neočakávanému zvýšeniu počtu niektorých imunitných buniek v krvi myší. v bunkách kostnej drene došlo k „prepnutiu“ génov, čo viedlo k pomnoženiu imunitných buniek a zosilnenej odpovedi vrodenej imunity. výsledkom bol silný zápal, aký sa prejavuje pri napadnutí organizmy bakteriálnou infekciou. ešte horšie bolo, že ani po 4 týždňoch konzumácie normálnej potravy nedošlo k návratu vrodenej imunity do pôvodného stavu a mnohé z génov ostali spustené naďalej. akútny zápal síce utíchol, no následne imunitný systém reagoval silnejším zápalom už na malé podnety.